ვენომი (ჯგუფი)
ვენომი (ინგლ. Venom, „შხამი“) — ინგლისური მძიმე მეტალ-ჯგუფი, დაარსებული 1979 წელს ნიუკასლში, ინგლისი. მსმენელთა ფართო მასებისთვის ცნობილი გახდა ბრიტანული მძიმე მეტალის ახალი მოძრაობის დასასრულს. ვენომის პირველმა ორმა ალბომმა, Welcome to Hell (1981) და Black Metal (1982), დიდი გავლენა იქონიეს თრეშ მეტალზე და, ზოგადად, ექსტრემალურ მეტალზე. ვენომის მეორე ალბომი იმდენად გავლენიანი აღმოჩნდა, რომ ექსტრემალური მეტალის ქვეჟანრს უწოდეს მისი სახელი (Black Metal, ბლეკ-მეტალი).